****

Številka: 41031-47/2025-1

Datum: 8. 9. 2025

### Na podlagi 32. člena Statuta občine Ajdovščina (Uradni list RS, št. 79/22) ter 4. člena Pravilnika o postopku izvedbe javnih razpisov v občini Ajdovščina (Uradni list RS, št. 82/16), izdajam naslednji

**SKLEP**

**o začetku postopka ter imenovanju administrativne in strokovne komisije**

1. Začne se postopek za izvedbo javnega razpisa za sofinanciranje udeležbe na mednarodnih športnih tekmovanjih v letu 2025 (sezona 2025/2026).
2. Sredstva za izvedbo javnega razpisa so zagotovljena v proračunu Občine Ajdovščina za leto 2025 v višini:

|  |  |
| --- | --- |
| POSTAVKA | NAZIV POSTAVKE IN VIŠINA SREDSTEV |
| 18125 | Sofinanciranje mednarodnih tekmovanj **12.000,00 €** |

1. Posamezne faze postopka izvedbe javnega razpisa:

* objava javnega razpisa: 10. 9. 2025
* objava razpisne dokumentacije: 10. 9. 2025
* rok za prijavo na razpis: 22. 9. 2025
* odpiranje prijav: 24. 9. 2025
* izid javnega razpisa: predvidoma v roku 14 dni od prejetih popolnih prijav na javni razpis (vključno z dopolnitvami).

1. Izvedbo javnega razpisa vodi Oddelek za družbene zadeve Občine Ajdovščina, Erika Zavnik
2. V administrativno komisijo se imenujejo:

* Erika Zavnik, predsednica
* Jerica Stibilj, članica
* Gordana Krkoč, članica.

Naloge administrativne komisije so, da ugotovi formalno popolnost vlog, tj. pravočasnost in popolnost vlog ter upravičenost prijaviteljev in pripravi sezname pomanjkljivosti vlog, na podlagi katerih se pošlje poziv za dopolnitev. Zapisnik o ugotovitvah se posreduje strokovni komisiji.

1. V strokovno komisijo se imenujejo:

* Erika Zavnik, predsednica,
* Primož Sulič, član,
* Jerica Stibilj, članica.

Naloge strokovne komisije so:

* na predlog pristojnih javnih uslužbencev pripravi pogoje in merila oz. kriterije za razpisana sredstva še pred izvedbo javnega razpisa,
* ocenjuje pravočasne in popolne vloge upravičenih prijaviteljev,
* pripravi predlog za sofinanciranje.

Tadej Beočanin,

župan

|  |
| --- |
|  |
|  |

**Sklep prejmejo:**

* člani administrativne komisije,
* člani strokovne komisije,
* arhiv, tu.